วิทัย รัตนากร

วิทัย รัตนากร (เกิด 1 สิงหาคม พ.ศ. 2514) เป็นนักการธนาคารและนักเศรษฐศาสตร์ชาวไทย ผู้ว่าการธนาคารแห่งประเทศไทย และอดีตผู้อำนวยการธนาคารออมสิน

 ประวัติ 
วิทัย เกิดเมื่อวันที่ 1 สิงหาคม พ.ศ. 2514 เป็นบุตรศาสตราจารย์พิเศษ โสภณ รัตนากร อดีตประธานศาลฎีกา และปลัดกระทรวงยุติธรรม กับศิริลักษณ์ รัตนากร อดีตกรรมการและผู้จัดการ ตลาดหลักทรัพย์แห่งประเทศไทย ด้านครอบครัวสมรสกับนางวิจิตรา รัตนากร (สกุลเดิม: กุลสมภพ)

วิทัยสำเร็จการศึกษาระดับมัธยมจากโรงเรียนอัสสัมชัญ และสำเร็จการศึกษาปริญญาตรี คณะเศรษฐศาสตร์ จากมหาวิทยาลัยธรรมศาสตร์ ระดับปริญญาโท คณะเศรษฐศาสตร์ และกฎหมายธุรกิจ จากจุฬาลงกรณ์มหาวิทยาลัย และระดับปริญญาโท จากมหาวิทยาลัยเดร็กเซล สหรัฐอเมริกา

 อาชีพ 
วิทัยเริ่มต้นอาชีพด้วยการทำงานที่บริษัทหลักทรัพย์ ภัทร จำกัด (มหาชน) (ปัจจุบันคือ บลจ.เกียรตินาคินภัทร) จากนั้นจึงมาทำงานที่กองทุนบำเหน็จบำนาญข้าราชการ (กบข.) 

 พ.ศ. 2553 รองกรรมการผู้จัดการอาวุโส บริษัท เครือเจริญโภคภัณฑ์ จำกัด
 พ.ศ. 2554 - 2557 ประธานเจ้าหน้าที่สายการเงิน บมจ.นกแอร์
 พ.ศ. 2558 - 2561 รองผู้อำนวยการธนาคารออมสิน กลุ่มลงทุนและบริหารการเงิน (Chief Financial Officer) และรองผู้อำนวยการธนาคารออมสิน กลุ่มลูกค้าธุรกิจและภาครัฐ
 พ.ศ. 2560 - 2561 กรรมการ และรักษาการผู้จัดการ ธนาคารอิสลามแห่งประเทศไทย
 พ.ศ. 2561 - 2563 เลขาธิการคณะกรรมการ กองทุนบำเหน็จบำนาญข้าราชการ
 พ.ศ. 2563 - ก.ค. 2568 ผู้อำนวยการธนาคารออมสิน

 ผู้ว่าการธนาคารแห่งประเทศไทย 
เมื่อวันที่ 22 กรกฎาคม พ.ศ. 2568 คณะรัฐมนตรีไทย คณะที่ 64 มีมติเห็นชอบให้วิทัยดำรงตำแหน่งผู้ว่าการธนาคารแห่งประเทศไทย คนที่ 22 ต่อจากเศรษฐพุฒิ สุทธิวาทนฤพุฒิ ที่จะครบวาระ ดังนั้น วิทัยจึงลาออกจากตำแหน่งผู้อำนวยการธนาคารออมสินตั้งแต่วันที่ 25 กรกฎาคม และพระบาทสมเด็จพระวชิรเกล้าเจ้าอยู่หัวมีพระบรมราชโองการโปรดเกล้าฯ แต่งตั้งวิทัยให้ดำรงตำแหน่งผู้ว่าการธนาคารแห่งประเทศไทยอย่างเป็นทางการเมื่อวันที่ 10 สิงหาคม โดยมีผลตั้งแต่วันที่ 1 ตุลาคม เป็นต้นไป

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นต่ำกว่าสายสะพาย ประจำปี ๒๕๖๖, เล่ม ๑๔๐ ตอนพิเศษ ๓ ข หน้า ๕๓๑๗, ๒๓ พฤศจิกายน ๒๕๖๖
 อ้างอิง 

หมวดหมู่:บุคคลที่เกิดในปี พ.ศ. 2514
หมวดหมู่:นักเศรษฐศาสตร์ชาวไทย
หมวดหมู่:นิสิตเก่าคณะเศรษฐศาสตร์ จุฬาลงกรณ์มหาวิทยาลัย
หมวดหมู่:นิสิตเก่าคณะนิติศาสตร์ จุฬาลงกรณ์มหาวิทยาลัย
หมวดหมู่:บุคคลจากคณะเศรษฐศาสตร์ มหาวิทยาลัยธรรมศาสตร์
หมวดหมู่:ศิษย์เก่ามหาวิทยาลัยเดร็กเซล
หมวดหมู่:ผู้ว่าการธนาคารแห่งประเทศไทย
หมวดหมู่:นักการธนาคารชาวไทย
หมวดหมู่:ผู้ได้รับเครื่องราชอิสริยาภรณ์ ต.ม.